CELEX: 32008R0628
Language: hr
Date: 2008-07-02 00:00:00
Title: Uredba Komisije (EZ) br. 628/2008 od 2. srpnja 2008. o izmjeni Uredbe (EZ) br. 1898/2006 o utvrđivanju detaljnih pravila za provedbu Uredbe Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda

03/Sv. 52
            
            
               HR
            
            
               Službeni list Europske unije
            
            
               13
            
         32008R0628
   
               L 173/3
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 628/2008
   od 2. srpnja 2008.
   o izmjeni Uredbe (EZ) br. 1898/2006 o utvrđivanju detaljnih pravila za provedbu Uredbe Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 16. točku (g),
   budući da:
   
               (1)
            
            
               U Prilogu V. Uredbi Komisije (EZ) br. 1898/2006 (2) navedene su karakteristike znakova Zajednice koji se mogu koristiti na naljepnici ili pakovanju proizvoda čiji su nazivi registrirani kao zaštićene oznake zemljopisnog podrijetla ili zaštićene oznake izvornosti.
            
         
               (2)
            
            
               Ti znakovi Zajednice doprinijeli su razvoju zaštićenih oznaka zemljopisnog podrijetla i zaštićenih oznaka izvornosti te omogućili potrošačima identificiranje određenih proizvoda čija su svojstva povezana s njihovim podrijetlom.
            
         
               (3)
            
            
               Znakovi za zaštićene oznake izvornosti i zaštićene oznake zemljopisnog podrijetla sada su identični oblikom, bojom i dizajnom. Samo tekst unutar pojedinog znaka omogućava njihovo međusobno razlikovanje.
            
         
               (4)
            
            
               Na temelju iskustva stečenog od njihovog prihvaćanja i kako bi se potaklo njihovo korištenje, potrebno je olakšati potrošačima razlučivanje između zaštićenih oznaka izvornosti i zaštićenih oznaka zemljopisnog podrijetla. Zato treba upotrebljavati različite boje za znakove dviju različitih oznaka.
            
         
               (5)
            
            
               Kako bi se osiguralo da promjena boja znakova Zajednice ne prouzroči proizvođačima i trgovcima gospodarske gubitke, potrebno je prijelazno razdoblje tijekom kojeg će biti omogućeno korištenje znakova Zajednice koji su u skladu s odredbama koje su se primjenjivale prije stupanja na snagu ove Uredbe.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za zaštićene oznake zemljopisnog podrijetla i zaštićene oznake izvornosti,
            
         DONIJELA JE OVU UREDBU:
   Članak 1.
   Prilog V. Uredbi (EZ) br. 1898/2006 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   Međutim, pakovanja ili naljepnice na kojima su znakovi Zajednice koji su se koristili u skladu s Prilogom V. Uredbi (EZ) br. 1898/2006, koji se primjenjivao prije stupanja na snagu ove Uredbe, mogu se koristiti do 1. svibnja 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. srpnja 2008.
      
         
            Za Komisiju
         
         Mariann FISCHER BOEL
         
            Članica Komisije
         
      
   
   
      (1)  SL L 93, 31.3.2006., str. 12. Uredba kako je zadnje izmijenjena Uredbom (EZ) br. 510/2008 (SL L 149, 7.6.2008., str. 61.).
   
      (2)  SL L 369, 23.12.2006., str. 1.
   
      PRILOG
      Točke 1., 2. i 3. Priloga V. Uredbi (EZ) br. 1898/2006 zamjenjuju se sljedećim:
      
         „1.   ZNAKOVI ZAJEDNICE U BOJI ILI CRNO-BIJELI
         Kad se upotrebljavaju u boji, mogu se koristiti izravne boje (Pantone) ili postupak s četiri boje. Dolje su navedene referentne boje.
         
                     
                        Znak Zajednice za „Zaštićenu oznaku izvornosti” u Pantonu
                     
                     
                        
                     
                        
                  
                  
                     
                        Znak Zajednice za „Zaštićenu oznaku zemljopisnog podrijetla” u Pantonu
                     
                     
                        
                     
                        
                  
               
            
         
            Znakovi Zajednice u postupku s četiri boje:
         
         
                     
                        Znak Zajednice za „Zaštićenu oznaku izvornosti” u postupku s četiri boje
                     
                     
                        
                     
                        
                  
                  
                     
                        Znak Zajednice za „Zaštićenu oznaku zemljopisnog podrijetla” u postupku s četiri boje
                     
                     
                        
                     
                        
                  
               
            Znakovi Zajednice u crno-bijelom
         
         
            
         2.   ZNAKOVI ZAJEDNICE U NEGATIVU
         Ako je boja pozadine pakovanja ili naljepnice tamna, znakovi se mogu koristiti u negativu, uz korištenje boje pozadine pakovanja ili naljepnice.
         
            
         3.   KONTRAST S BOJAMA POZADINE
         Ako se znak koristi u boji na obojenoj pozadini što otežava vidljivost, potrebno je upotrijebiti granični vanjski obrub oko znaka kako bi se poboljšao kontrast s bojom pozadine.
         
                     
                        Znak Zajednice za „Zaštićenu oznaku izvornosti”
                     
                     
                        
                  
                  
                     
                        Znak Zajednice za „Zaštićenu oznaku zemljopisnog podrijetla”